Document ID: /roh_data/filtered/fineweb-2-filterrobots_roh.jsonl.gz/52918

L'onn passà ha la REGA organisà en total passa 17'000 acziuns da salvament, quai èn 7,3% dapli che l'onn avant. En media sajan quai duas acziuns per ura, da di e da notg, scriva l'organisaziun da salvament en ses rapport annual. Tant ils helicopters sco er ils aviuns d'ambulanza han sgulà dapli acziuns.
En il futur cun agid da dronas
En terren difficil e tar schlett'aura vul la Rega en il futur far diever da dronas da salvament per tschertgar persunas speridas. Il pitschen helicopter da dus meters lunghezza è vegnì preschentà oz per l'emprima giada. La nova drona duai tschertgar a moda autonoma suenter persunas blessadas u sparidas. Il 2020 vul la Rega prender en funcziun la nova drona.
RR novitads 11:00